ร้าน little dimsum ตกแต่งสไตส์โมเดิร์นผสมผสานกับปูนเปือยเอกลักษณ์ของแนว Loft ฉีกกฏร้านติ่มซำแบบเดิมๆ อย่างชัดเจน

ร้านนี้ตั้งอยู่ใกล้ๆ กับข้าวต้มนายยาวค่ะ ดูภายนอกคล้ายร้านกาแฟชิคๆ ร้านนึง แต่จริงๆ เป็นร้านติ่มซำ

ติ่มซำจะมีให้เลือกจากเมนูนะคะ เสิร์ฟมาเป็นจานไม่ใช่แบบเข่งนึ่งแบบร้านอื่นๆ น้ำจิ้มของทางร้านมี 3 แบบตามแบบฉบับติ่มซำฮ่องกงค่ะ คล้ายๆพวกซอสเปรี้ยวและซีอิ๊วแนะนำน้ำจิ้มที่เป็นพริกเผาเผ็ดๆ เค็มๆ ถูกปากคนไทยแน่นอน

เมนูแนะนำเด็ดๆ ของทางร้านคือ
- ซาลาเปาทอดน้ำ : ด้านในเป็นไส้หมูแดงรสชาติเข้มข้นมากๆ เนื้อแป้งเปานุ่มๆ และกรอบนอก ให้ความรู้สึกที่แตกต่างดีค่ะ
- ติ่มซำกุ้งซอสวาซาบิ : ซอสวาซาบิมายองเนส รสชาติเปรี้ยวๆหวานๆ วาซาบินิดๆ หอมขึ้นจมูก
- เสี่ยวหลงเปา : หมูเน้นๆ มีน้ำซุปฉ่ำๆ ด้านใน แป้งไม่หนาเกินไป รสชาติไส้กลางๆ

นอกจากนี้ยังมีปอเปี้ยไส้เป็ดย่าง อันนี้มันไม่ใช่อะไส้เหมือนหมูหยองเลยไม่โอเคเท่าไหร่ ส่วนพวกติ่มซำอื่นๆ ก็พอทานได้ค่ะ แต่ไม่ถึงกับโดดเด่นนะ

การบริการดีงาม พนักงานใส่ใจดีค่ะ บรรยากาศร้านก็ดีนะ ส่วนราคาค่อนข้างแพงเมื่อเทียบกับร้านอื่น รวมๆ แล้วเป็นร้านติ่มซำหรูๆ ที่เหมาะสำหรับโอกาสสำคัญมากกว่า


